**ΑΝΑΚΟΙΝΩΣΗ**

Σας ενημερώνουμε ότι η επόμενη απονομή πτυχίων προγραμματίζεται να πραγματοποιηθεί το δεύτερο δεκαπενθήμερο του Απριλίου 2021.

**Τελετή ορκωμοσίας δεν θα πραγματοποιηθεί.**

Οι προπτυχιακοί φοιτητές οι οποίοι ενδιαφέρονται να ολοκληρώσουν τις σπουδές τους και να παραλάβουν το πτυχίο τους θα πρέπει να καταθέσουν αίτηση και σχετικά δικαιολογητικά στη Γραμματεία του Τμήματος από **22 Φεβρουαρίου 2021 έως και 8 Μαρτίου 2021**.

**ΠΡΟΣΟΧΗ:** Αίτηση πρέπει να κάνουν όλοι όσοι επιθυμούν να λάβουν μέρος στη διαδικασία ακόμα και αν δε έχουν ανακοινωθεί όλες οι βαθμολογίες.

Προκειμένου να προχωρήσει το Τμήμα στην έκδοση των πτυχίων θα πρέπει να δηλώσετε εάν θα παραλάβετε το πτυχίο σας ιδιοχείρως από τη Γραμματεία του Τμήματος ή εάν θα σας το στείλουμε στην οικεία σας με courier.

Για την παραλαβή των πτυχίων από τη Γραμματεία θα ακολουθήσει εκ νέου ανακοίνωση.

Στην περίπτωση που επιθυμείτε την αποστολή του πτυχίου και των λοιπών συνοδευτικών πιστοποιητικών στην οικία σας, θα πρέπει να υποβάλετε ηλεκτρονικά στη Γραμματεία του Τμήματος σχετική αίτηση-δήλωση (υπόδειγμα της οποίας επισυνάπτεται).

 Πάτρα, 22 Φεβρουαρίου 2021

Από τη Γραμματεία